Планиране на интегриран урок (серия от уроци, цикъл) с прилагане на STEM подход

**Членове на екипа разработили методическата идея:**

1. Росица Атанасова-Минева – учител по английски език в начален етап
2. Нина Димитрова – начален учител
3. Стела Димитрова – учител по английски език в прогимназиален етап

**Тема: Библиотека на европейските езици**

**Възрастова група/клас:** 4.клас

**Брой часове за реализиране на темата:** три учебни часа

**Интегративни връзки между учебните предмети:** английски език, български език, човека и обществото, технологии

**Използвани методи и подходи:** ПБО, CLIL, STEM, групова работа, смесено обучение, работа по двойки, индивидуална работа

**Необходими материали и ресурси, вкл. дигитални:** работни листи, Seesaw дигитално портфолио на всеки ученик, карта на обединена Европа, Writereader акаунт на всеки ученик, видеа, интернет източници, Quizlet флаш карти

**Изисквания към средата при реализиране на дейностите:**

* Добра интернет връзка
* Модулни масички за работа по групи
* Лаптопи или таблети
* Електронна дъска с тъчскриин
* Политическа карта на Европа

**Организация на работата /по етапи/:**

1. Първи учебен час: Издирване и описване на информация. Учениците работят в 6 групи по 4 ученици. Използват видеа, Quizlet флашкарти, сайтове на Европейската комисия, за да издирят броя на страните в Европейски съюз , говорими езици, националност на гражданите, столици на европейски държави, специална дума (мир) на езика на съответната страната. Учениците попълват селектираната информация в работни листи, класифицирана по отделни критерии.
2. Втори учебен час: учениците използват шаблон на електронна книга в Writereader, съставен от учител и попълват намерената и селектирана информация на обозначениет места в книгата. Учениците представят книгата си чрез запис на глас и споделят крайния продукт в индивидуалните си електронни портфолиа в Seesaw за проверка от учител и съученици . Всеки ученик създава собствена книга за една страна от Европейски съюз
3. Трети час: След рецензия на учител, учениците подобряват дизайн и презентирането на своята индивидуална книга, а учителят създава библиотека за четене, като включва в нея всички изработени от учениците книжки, така че да могат да се виждат и четат от автентична публика, дори извън класната стая. Библиотеката е споделена в блога на иновативното ни училище, във фейсбук групата на иновацията, както и пред американските партньори, с които работим в свързани класни блогове.

**Критерии за оценка на изпълнението, насочени към процеса на работа**

1. Активност при групова работа, издирване, класифициране и записване на информация. Екипност, взаимопомощ, сътрудничество.
2. Правилно използване и прилагане на издирената информация в шаблона ка книжката.
3. Умения за преодоляване на грешки и подобряване.

**Критерии за оценка на изпълнението, насочени към крайния резултат – индивидуална книжка на всеки ученик:**

1. Книжката съдържа всички необходими страници и елементи – фотоси, текст, звукови файлове.
2. Текстът е написан правилно – спелинг, пунктуация и граматика.
3. Правилно представяне на информацията в аудио файловете на книжката – произношение, сила на гласа, дикция
4. Фотосите са подбрани уместно спрямо текста
5. Има творчески елемент при подбор и създаване на аватар за представяне

[Вижте презентацията с Canva](https://www.canva.com/design/DAFUlWqmGs0/JapGaPcIeK_M2Sy02Uj2LQ/view?utm_content=DAFUlWqmGs0&utm_campaign=designshare&utm_medium=link2&utm_source=sharebutton)